อยากถามค่ะ ว่าหนูจะเป็นอะไรมั้ยคะ ปกติเป็นคนที่มีประจำเดือนมา7วันค่ะ เป็นมาตลอดค่ะเดือนกันยามา28เดือนตุลามา24เดือนพฤศจิกายน มา21แต่เดือนที่แล้ว เดือนพฤศจิกายน มีปจด.5วัน คือ21-25ค่ะ แล้วก็หายไปเลยค่ะ สองวัน แล้ววันที่28ก็มาค่ะ จนถึงวันที่1ค่ะถึงจะหายหมด ช่วงที่เป็นที่21-22ปจด.มาเยอะมากค่ะ พอวันที่23-25อยุ่ๆก็มาน้อย ประมาณ6-7หยดนะคะแล้วเดือนนี้ ธันวาคมหนูกับแฟน มีอะไรกันวันที่2 3 4 5ถือว่าถี่อยู่นะคะ จนตอนนี้มีอาการแบบปวดท้องน้อยไม่มากเท่าไรได้สามสี่วัน มีปวดหัวบ้าง ง่วงบ่อย ตกขาว ฉี่บ่อย แล้วรู้สึกท้องป่องเหมือนคนท้องค่ะ กลัวว่าจะเป็นมะเร็งนะคะ
สวัสดีค่ะ การมีประจำเดือนไม่สม่ำเสมอ ดังกล่าวมา อาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติส่วนเรื่องจะตั้งครรภ์หรือไม่นั้น แนะนำสังเกตรอบเดือน ถ้ามาช้ากว่า 35 วันจากครั้งก่อนจะถือว่าช้าผิดปกติ และอาจเกิดจากการตั้งครรภ์ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะ